CELEX: 62016TA0151
Language: el
Date: 2017-06-27 00:00:00
Title: Υπόθεση T-151/16: Απόφαση του Γενικού Δικαστηρίου της 27ης Ιουνίου 2017 — NC κατά Επιτροπής (Επιδοτήσεις — Έρευνα της OLAF — Διαπίστωση παρατυπιών — Απόφαση της Επιτροπής περί επιβολής διοικητικής κυρώσεως — Αποκλεισμός για διάστημα 18 μηνών από τις διαδικασίες ανάθεσης συμβάσεων και χορήγησης επιδοτήσεων που χρηματοδοτούνται από τον γενικό προϋπολογισμό της Ένωσης — Καταχώριση στη βάση δεδομένων του συστήματος έγκαιρου εντοπισμού και αποκλεισμού — Διαχρονική εφαρμογή των διαφόρων εκδόσεων του δημοσιονομικού κανονισμού — Ουσιώδης τύπος — Αναδρομική εφαρμογή της λιγότερο αυστηρής κυρώσεως)

7.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/23
            
         Απόφαση του Γενικού Δικαστηρίου της 27ης Ιουνίου 2017 — NC κατά Επιτροπής
   (Υπόθεση T-151/16) (1)
   
   ((Επιδοτήσεις - Έρευνα της OLAF - Διαπίστωση παρατυπιών - Απόφαση της Επιτροπής περί επιβολής διοικητικής κυρώσεως - Αποκλεισμός για διάστημα 18 μηνών από τις διαδικασίες ανάθεσης συμβάσεων και χορήγησης επιδοτήσεων που χρηματοδοτούνται από τον γενικό προϋπολογισμό της Ένωσης - Καταχώριση στη βάση δεδομένων του συστήματος έγκαιρου εντοπισμού και αποκλεισμού - Διαχρονική εφαρμογή των διαφόρων εκδόσεων του δημοσιονομικού κανονισμού - Ουσιώδης τύπος - Αναδρομική εφαρμογή της λιγότερο αυστηρής κυρώσεως))
   (2017/C 256/25)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: NC (εκπρόσωποι: αρχικώς J. Killick, G. Forwood, barristers, C. Van Haute και A. Bernard, δικηγόροι, στη συνέχεια J. Killick, G. Forwood, C. Van Haute και J. Jeram, solicitor)
   
      Καθής: Ευρωπαϊκή Επιτροπή (εκπρόσωποι: αρχικώς, F. Dintilhac και M. Clausen, στη συνέχεια F. Dintilhac και R. Lyal)
   
      Αντικείμενο
   
   Προσφυγή δυνάμει του άρθρου 263 ΣΛΕΕ για την ακύρωση της αποφάσεως της Επιτροπής, της 28ης Ιανουαρίου 2016, περί επιβολής της διοικητικής κυρώσεως του αποκλεισμού, για διάστημα 18 μηνών, της προσφεύγουσας από τη συμμετοχή σε διαδικασίες για την ανάθεση συμβάσεων και τη χορήγηση επιδοτήσεων που χρηματοδοτούνται από τον γενικό προϋπολογισμό της Ευρωπαϊκής Ένωσης και περί καταχωρίσεως της προσφεύγουσας στη βάση δεδομένων του συστήματος έγκαιρου εντοπισμού και αποκλεισμού του άρθρου 108, παράγραφος 1, του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ 2012, L 298, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της Επιτροπής, της 28ης Ιανουαρίου 2016, περί επιβολής της διοικητικής κυρώσεως του αποκλεισμού, για διάστημα 18 μηνών, της NC από τη συμμετοχή σε διαδικασίες για την ανάθεση συμβάσεων και τη χορήγηση επιδοτήσεων που χρηματοδοτούνται από τον γενικό προϋπολογισμό της Ευρωπαϊκής Ένωσης και περί καταχωρίσεώς της στη βάση δεδομένων του συστήματος έγκαιρου εντοπισμού και αποκλεισμού του άρθρου 108, παράγραφος 1, του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου.
            
         
               2)
            
            
               Καταδικάζει την Ευρωπαϊκή Επιτροπή στα δικαστικά έξοδα.
            
         
      (1)  EE C 279 της 1.8.2016.